
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση προγράμματος επιχορήγησης επιχειρήσεων 


για την απασχόληση ανέργων ηλικίας 18-64 ετών, 

έτους 2005. 1 

Καθιέρωση με αμοιβή υπερωριακής απογευματινής 
εργασίας στο προσωπικό του ΚΑΦΚΑ Φιλιατρών .. 2 

Έγκριση ωρών υπερωριακής απασχόλησης υπαλλή¬ 
λων του Φαρμακευτικού Συλλόγου Πειραιώς για το 

Α' εξάμηνο του έτους 2005. 3 

Τροποποίηση της υπ’ αριθμ. ΔΥ1 δ/6422/31.1.2005 
(ΦΕΚ 151/7.2.2005 τ.Β') απόφασης περί Συγκρότη¬ 
σης του Τέταρτου Περιφερειακού Συμβουλίου Επι¬ 
λογής και Αξιολόγησης των Επιμελητών Α' και Β' Ια¬ 


τρών Ε.Σ.Υ., αρμόδιο για την περιοχή ευθύνης των 
Πε.Σ.Υ.Π. Δυτικής Ελλάδας, Πελοποννήσου, Ηπεί¬ 
ρου και Ιονίων Νήσων με έδρα του την έδρα του 

Πε.Σ.Υ.Π. Δυτικής Ελλάδας. 4 

Τροποποίηση της υπ’ αριθμ. Δ1 δ/133725/04/21.1.2005 
(ΦΕΚ 111/31.1.2005 τ. Β') απόφασης συγκρότησης 
του Δεύτερου Περιφερειακού Συμβουλίου Επιλογής 
και Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης του Γ' 
Πε.Σ.Υ.Π. Αττικής, των Πε.Σ.Υ.Π. Α' και Β' Νοτίου Αι¬ 
γαίου και Βορείου Αιγαίου και του Πε.Σ.Υ.Π. Κρήτης, 

με έδρα του την έδρα του Γ Πε.Σ.Υ.Π. Αττικής. 5 

Τροποποίηση της υπ’ αριθμ. Φ.201/48692/5161/2004 
(ΒΊ340) υπουργικής απόφασης ρύθμιση θεμάτων 


για την έκδοση Πιστοποιητικού ΑΤΡ μετά τον πε¬ 
ριοδικό ειδικό έλεγχο των οχημάτων μεταφοράς 

ευπαθών τροφίμων. 6 

Απόκτηση Ελληνικής Ιθαγένειας της ομογενούς ΠΟΥ- 
ΧΑΣΒΙΛΙ (επώνυμο) ΙΖΟΛΝΤΑ (κ. όνομα). 7 


ΑΠΟΦΑΣΕΙ Σ 

Αριθ. 30715 (1) 

Έγκριση προγράμματος επιχορήγησης επιχειρήσεων για 
την απασχόληση ανέργων ηλικίας 18-64 ετών, έτους 
2005. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν.2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του Ν. 2698/1953, όπως 
συμπληρώθηκε με το άρθρο 38 του Ν. 2224/1994. 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

6. Τις διατάξειςτου άρθρου 29του Ν. 1262/1982 «Γ ιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξηςτης χώρας καιτροποποίηση συναφών 
διατάξεων» όπως τροποποιήθηκε με τα άρθρα 6 και 7 του 
Ν. 1836/1989 και το άρθρο 6 του Ν.2434/1996. 

7. Την υπ’αριθμ. Ε(2001) 38/9.3.2001 απόφαση της Ευ¬ 
ρωπαϊκής Επιτροπής περί έγκρισης του Ε.Π. «ΑΠΑΣΧΟ¬ 
ΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», Άξονας 1 Μέ¬ 
τρο 1-4 «Ενίσχυση και αναβάθμιση των Προγραμμάτων 
προώθησης της απασχόλησης ανέργων», στα πλαίσια 
του Γ' Κοινοτικού Πλαισίου Στήριξης. 

8. Τις διατάξειςτου άρθρου 6του Ν. 3302/2004«Ρύθμι¬ 
ση ετήσιας άδειας εργαζομένων και άλλες διατάξεις». 

9. Την υπ’ αριθμ. 3206/7.12.2004 απόφαση του Δ.Σ. του 
ΟΑΕΔ (αριθμ. Συνεδρ.48/7.12.2004) που μας διαβιβάσθη¬ 
κε από τον ΟΑΕΔ με το υπ’ αριθμ. Β131807/8.12.2004 έγ¬ 
γραφό του. 

10. Την υπ’ αριθμ. 6726/ΔΕ378/18.2.2005 απόφαση του 
Υπουργού Οικονομίας και Οικονομικών, με την οποία 
εγκρίθηκε η ένταξη στο Πρόγραμμα Δημοσίων Επενδύ¬ 
σεων (ΠΔΕ) 2005, στη ΣΑΕ 034/3του Προγράμματος Επι¬ 
χορήγησης επιχειρήσεων για την απασχόληση ανέργων 
ηλικίας 18-64 ετών, έτους 2005. 

11. Το γεγονός ότι από τις διατάξεις της παρούσας 
υπουργικής απόφασης προκαλείται δαπάνη σε βάρος 
του Κρατικού προϋπολογισμού και ως εκ τούτου εμπίπτει 
στις διατάξεις της παρ. 3 του άρθρου 22 του Ν. 2362/1995 
(περί Δημοσίου Λογιστικού), αποφασίζουμε: 

Καταρτίζουμε πρόγραμμα επιχορήγησης ιδιωτικών επι¬ 
χειρήσεων για την απασχόληση δέκα χιλιάδων (10.000) 
ανέργων, ηλικίας 18-64 ετών, σε νέες θέσεις εργασίας οι 
οποίες είναι πρόσθετες εκείνων που τυχόν δημιουργού- 
νται στο πλαίσιο επενδυτικού σχεδίου ενταγμένου σε άλ¬ 
λο καθεστώς ενισχύσεων. 

Το πρόγραμμα υλοποιείται μέσω της κατανομής των 
επιχορηγούμενων θέσεων στις κατά τόπους Υπηρεσίες 
Απασχόλησης του ΟΑΕΔ, η οποία θα γίνει με απόφαση 
του Διοικητικού του Συμβουλίου, ύστερα από σχετική ει¬ 
σήγηση, με βάση: 

α) την εγγεγραμμένη ανεργία σε επίπεδο νομού και 
Υπηρεσίας υπολογιζόμενη σε συγκεκριμένη χρονική πε¬ 
ρίοδο και 

β) έρευνα εργατικού δυναμικού της ΕΣΥΕ σε περιφε¬ 
ρειακό επίπεδο. 

Για την επίτευξη των στόχων του προγράμματος ο ΟΑ¬ 
ΕΔ έχει τη δυνατότητα ανακατανομής των θέσεων αυτών. 

1. ΠΡΟΤΕΡΑΙΟΤΗΤΑ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Προτεραιότητα στην κάλυψη των θέσεων (και τουλάχι¬ 
στον το 30% των συνολικών θέσεων) έχουν οι άνεργοι που 
βρίσκονται σε μειονεκτική θέση, ήτοι: 

»- Άνεργες γυναίκες, μητέρες ανηλίκων τέκνων. 

»- Άνεργοι άνω των 50 ετών. 

»- Άτομα που είναι μακροχρόνια άνεργα (ήτοι για 12 
από τους 16 προηγούμενους μήνες πριν την πρόσληψή 
τους, αν είναι άνω των 25 ετών ή για 6 από τους 8 τελευ¬ 
ταίους μήνες στην περίπτωση ατόμων κάτω των 25 ετών). 

2 ^ Άνεργοι που ολοκλήρωσαν μόνο την υποχρεωτική εκ¬ 
παίδευση. 

>- Άτομα κάτω των 25 ετών που δεν έχουν απασχοληθεί 
καθόλου και έχουν παρέλθει τουλάχιστον δύο (2) έτη από 
την ολοκλήρωση της εκπαίδευσής τους. 

Από τις ως άνω θέσεις: 

• Ποσοστό τουλάχιστον 65% του προγράμματος θα κα¬ 
λυφθεί στο πλαίσιο της πολιτικής πρόληψης της μακρο¬ 
χρόνιας ανεργίας και θα αφορά: 

- Ανέργους νέους και νέες ηλικίας 18-25 ετών οι οποίοι 
είναι εγγεγραμμένοι άνεργοι έως 6 μήνες στα μητρώα 
ανέργων του Ο.Α.Ε.Δ. 

- Άνεργους -ες ηλικίας 26-64 ετών οι οποίοι είναι εγγε¬ 
γραμμένοι άνεργοι έως 12 μήνες, στα μητρώα ανέργων 
του Ο.Α.Ε.Δ. 

• Ποσοστό μέχρι 35% θα καλυφθεί στο πλαίσιο της πο¬ 
λιτικής καταστολής της μακροχρόνιας ανεργίας και θα 
αφορά: 


- Άνεργους νέους και νέες 18-25 ετών οι οποίοι είναι εγ¬ 
γεγραμμένοι άνεργοι τουλάχιστον 6 μήνες στα μητρώα 
ανέργωντου Ο.Α.Ε.Δ. 

- Άνεργους-ες ηλικίας 26-64 ετών οι οποίοι είναι εγγε¬ 
γραμμένοι άνεργοι τουλάχιστον 12 μήνες στα μητρώα 
ανέργωντου Ο.Α.Ε.Δ. 

• Ποσοστό 60% των θέσεων θα καλυφθεί από γυναίκες. 

Το ποσοστό υποχρεωτικής κάλυψης των θέσεων από 

ανέργους σε μειονεκτική θέση δύναται να τροποποιηθεί 
με απόφαση του Δ.Σ. του ΟΑΕΔ. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν.2190/1994. 

2 ^ Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένεια εξ αίματος ή εξ αγχι¬ 
στείας με τον επιχειρηματία. 

• Οι Ο.Ε.,Ε.Ε., Α,Ε. και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στιςΑ.Ε., 
για τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ αίματος ή εξ 
αγχιστείας των ομορρύθμων εταίρων στις Ο.Ε. και Ε.Ε. 
των εταίρων της Ε.Π.Ε. και των μελώντου Δ.Σ. στις Α.Ε. 

>■ Οι πολιτικές οργανώσεις, τα κόμματα, τα νυχτερινά 
κέντρα, αίθουσες ψυχαγωγίας και εκμετάλλευσης ψυχα¬ 
γωγικών και ηλεκτρονικών παιχνιδιών τυχερού χαρακτή¬ 
ρα, επιχειρήσεις που λειτουργούν αποκλειστικά και μόνο 
βραδινές ώρες (από 10:00 μ.μ. έως 6:00 π.μ.) 

»- Οι εταιρείες παροχής υπηρεσιών φύλαξης και καθα¬ 
ριότητας. 

Οι εταιρείες προσωρινής απασχόλησης (άρθρο 20, 
Ν.2956/2001), για μισθωτούς τους που παρέχουν εργα¬ 
σία σε άλλον εργοδότη (έμμεσος εργοδότης). 

»- Οι συνεταιρισμοί για τα μέλη τους. 

Οι τομείς ναυπηγείων, άνθρακα, κ.λ.π., σύμφωνα με 
το άρθρο 1 παρ.3του Κανονισμού (Ε.Κ.) αριθμ. 2204/2002 
της Επιτροπής. 

3. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

3.1 ΕΠΙΧΕΙΡΗΣΕΙΣ 

Για την υπαγωγή μιας επιχείρησης στο πρόγραμμα θα 
πρέπει η δημιουργούμενη θέση εργασίας να αντιπροσω¬ 
πεύει καθαρή αύξηση του αριθμού των εργαζομένων της, 
σε σχέση με το μέσο όρο των 12 τελευταίων μηνών, που 
προηγούνται της ημερομηνίας υποβολής της αίτησής 
της. 

Η μερική και η εποχική απασχόληση υπολογίζονται στην 
καθαρή αύξηση και ισοδυναμούν με κλάσμα ετησίων μο¬ 
νάδων εργασίας. 

Στην περίπτωση που η πρόσληψη δεν αντιπροσωπεύει 
καθαρή αύξηση του αριθμού των εργαζομένων της επι¬ 
χείρησης, αλλά αφορά σε πλήρωση κενής θέσης που δη- 
μιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μήνυ¬ 
ση για αξιόποινη πράξη είναι δυνατή η υπαγωγή στο πρό¬ 
γραμμα εφόσον προσληφθεί άνεργος σε μειονεκτική θέ¬ 
ση. 

3.2 ΑΝΕΡΓΟΙ 

• Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• Να έχουν την ιδιότητα του άνεργου και να διαθέτουν 
δελτίο ανεργίας σε ισχύ 

• Να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα 
μας. 

• Να έχουν συμπληρώσει το έντυπο εξατομικευμένης 
παρέμβασης και να έχουν συμφωνήσει σε ατομικό σχέδιο 
δράσης. 

3.3 ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗΣΕ¬ 
ΩΝ 

• Για τα άτομα που κατά το τελευταίο 12μηνο πριν από 
την ημερομηνία υπαγωγής τους στο πρόγραμμα είχαν 
απασχοληθεί καθ’ οιονδήποτε τρόπο στην ίδια επιχείρη¬ 
ση. 

• Για άτομα που τοποθετούνται αναγκαστικά με τις δια¬ 
τάξεις Ν.2643/1998. 

• Επιχειρήσεις που μεταβιβάστηκαν ή αλλάζουν νομική 
μορφή ή διαλύονται και επαναλειτουργούν στον ίδιο ή σε 
άλλο χώρο με το αυτό αντικείμενο δραστηριότητας, επι¬ 
χορηγούνται μόνο για όσο επιπλέον προσωπικό προσλά- 
βουν πέραν αυτού που κατά μέσο όρο απασχολήθηκε 
στην προηγούμενη επιχείρηση κατά το τελευταίο 12μηνο 
που προηγείται της ημερομηνίας υποβολής της αίτησης. 

4. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟ- 
ΓΗΤΙΚΑ 

Οι επιχειρήσεις που επιθυμούν να ενταχθούν στο πρό¬ 
γραμμα, εφόσον υπάρχουν κενές θέσεις, υποβάλλουν, 
εντός προθεσμίας η οποία θα καθοριστεί από σχετική 
εγκύκλιο του ΟΑΕΔ, αίτηση υπαγωγής στις κατά τόπους 
αρμόδιες Υπηρεσίες του Οργανισμού όπου και θα απα¬ 
σχολήσουν τους μισθωτούς που θα προσλάβουν. 

Τα δικαιολογητικά που θα υποβάλουν οι επιχειρήσεις εί¬ 
ναι: 

• Έντυπη αίτηση, στην οποία θα αναφέρονται ανά ειδι¬ 
κότητα οι θέσεις για τις οποίες ζητούν να επιχορηγηθούν. 

• Καταστατικό ή ΦΕΚ (όπου δημοσιεύτηκε το καταστα¬ 
τικό) ή έναρξη επιτηδεύματος. 

• Αριθμητική κατάσταση υπογεγραμμένη με το προσω¬ 
πικό που απασχολούν ανά κατηγορία και ανά μήνα κατά 
τους 12 μήνες που προηγούνται της ημερομηνίας υποβο¬ 
λής της αίτησής τους συνοδευόμενη από υπεύθυνη δή¬ 
λωση. 

Για την ύπαρξη αυτών των προϋποθέσεων υπαγωγής 
των επιχειρήσεων στις διατάξεις της υπουργικής αυτής 
απόφασης κρίνουν οι κατά τόπους αρμόδιοι προϊστάμε¬ 
νοι των Τ.Υ και Κ.Π.Ατου Ο.Α.Ε.Δ. 

5. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

2 ^ Οι επιχειρήσεις που πληρούν τις προϋποθέσεις δύ- 
νανται να ενταχθούν στο πρόγραμμα ως εξής: 

• Οι ατομικές επιχειρήσεις, καθώς και οι Ο.Ε., Ε.Ε, 
Ε.Π.Ε. που δεν απασχολούν προσωπικό εντάσσονται για 
μία (1) θέση εργασίας. 

• Οι επιχειρήσεις με προσωπικό από 1-9 άτομα εντάσ¬ 
σονται για δύο (2) θέσεις εργασίας. 

• Οι επιχειρήσεις με προσωπικό 10 ατόμων και άνω, 
εντάσσονται για αριθμό θέσεων εργασίας που αντιστοιχεί 
στο 30% του μέσου όρου των απασχολουμένωντους κα¬ 
τά το τελευταίο δωδεκάμηνο πριν την ένταξή τους στο 
πρόγραμμα. 


• Οι επιχειρήσεις με προσωπικό άνω των 50 ατόμων, οι 
οποίες παρουσιάζουν καθαρή αύξηση της απασχόλησης 
κατά τη διάρκεια της τελευταίας τριετίας, μπορούν να 
ενταχθούν για αριθμό εργαζομένων που ανέρχεται μέχρι 
και 40% της μέσης απασχόλησης κατά τη διάρκεια του 
προηγουμένου έτους. 

• Σε όλες τις παραπάνω περιπτώσεις, ο συνολικός 
αριθμός των επιδοτούμενων δεν μπορεί να υπερβαίνει τα 
100 άτομα ανά επιχείρηση. Στις περιπτώσεις επιχειρήσε¬ 
ων που διαθέτουν υποκαταστή ματα, ο συνολικός αριθμός 
των επιδοτούμενων στο σύνολο των υποκαταστημάτων 
δεν μπορεί να υπερβαίνει τα 100 άτομα. 

2 ^ Οι επιχειρήσεις εφόσον πληρούν τις προϋποθέσεις 
ένταξής τους στο πρόγραμμα ενημερώνονται από τις αρ¬ 
μόδιες Υπηρεσίες του ΟΑΕΔ ότι μπορούν να συμμετάσχουν 
στο πρόγραμμα (προέγκριση υπαγωγής στο πρόγραμμα). 

>- Η υπόδειξη των ανέργων στις επιχειρήσεις θα πραγ¬ 
ματοποιηθεί από τις Υπηρεσίες Απασχόλησης του ΟΑΕΔ 
στα πλαίσια της εξατομικευμένης παρέμβασης και σύμ¬ 
φωνα με τις προτάσεις που περιέχονται στα ατομικά σχέ¬ 
δια δράσης. 

>- Μετά την εξατομικευμένη παρέμβαση των ανέργων, 
την υπόδειξή τους στις ενδιαφερόμενες επιχειρήσεις και 
την πρόσληψή τους εκδίδεται εγκριτική απόφαση υπαγω¬ 
γής στο πρόγραμμα από τις αρμόδιες Υπηρεσίες Απα¬ 
σχόλησης του Οργανισμού. 

>■ Η εγκριτική απόφαση εκδίδεται μετά την πρόσληψη 
του τελευταίου επιχορηγούμενου μισθωτού, η οποία πρέ¬ 
πει να γίνει το αργότερο μέσα σε ένα μήνα από την προέ¬ 
γκριση υπαγωγής της επιχείρησης στο πρόγραμμα. 

2^ Για την έκδοση των σχετικών εγκριτικών αποφάσεων 
οι επιχειρήσεις υποβάλλουν το αργότερο μέσα σε 15 ημέ¬ 
ρες μετά την ημερομηνία πρόσληψης, δελτία ανεργίας 
και φωτοτυπημένα αντίγραφα των αναγγελιών πρόσλη¬ 
ψης που έκαναν στο πλαίσιο του προγράμματος. 

6. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε ημέρα πλήρους 
απασχόλησης για τους άνεργους που βρίσκονται σε μει¬ 
ονεκτική θέση ανέρχεται στο ποσό των 18 ευρώ. 

Γιατις υπόλοιπες κατηγορίες των ανέργων που θα προ¬ 
σληφθούν με το πρόγραμμα, η επιχορήγηση ανέρχεται 
στο ποσό των 14 ευρώ/ημέρα. 

Η διάρκεια της επιχορήγησης: 

>■ για τις Μ.Μ.Ε. που εντάσσονται στο πρόγραμμα ορί¬ 
ζεται στους δεκαοχτώ (18) μήνες 

>- για τις μεγάλες επιχειρήσεις (άνω των 250 εργαζομέ¬ 
νων) στους 24 μήνες. 

>- Μετά τη λήξη της επιχορήγησης οι επιχειρήσεις δε¬ 
σμεύονται να διατηρήσουντο προσωπικό για έξι (6) μήνες 
ακόμα οι Μ.Μ.Ε. και για δώδεκα (12) μήνες οι μεγάλες. 

Σε περίπτωση που ο επιδοτούμενος απασχολείται με 
καθεστώς μερικής απασχόλησης από 4 ώρες και άνω ημε- 
ρησίως και λιγότερο από 8 ώρες, το ποσό επιχορήγησης 
ανέρχεται στο ήμισυ του ποσού που αντιστοιχεί σε κάθε 
ημέρα πλήρους απασχόλησης. 

7. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι 25 ημέρες κατ’α- 
νώτατο όριο για κάθε μήνα εφόσον όμως υπάρχουν 20 
τουλάχιστον ημερομίσθια το μήνα για κάθε επιχορηγού¬ 
μενο εργαζόμενο. 

• Εφόσον προηγούμενο προσωπικό της επιχείρησης 
εργαζόταν λιγότερο από 20 ημέρες το μήνα και εξακο¬ 
λουθήσει να εφαρμόζεται το ίδιο καθεστώς απασχόλη¬ 
σής του και μετά την υπαγωγή της επιχείρησης στο πρό¬ 
γραμμα, τότε θα συνεχίζεται κανονικά η επιχορήγηση. 

Σε αντίθετη όμως περίπτωση (πλήρης απασχόληση του 
μη επιχορηγούμενου προσωπικού) η επιχείρηση υποχρε- 
ούται να το απασχολεί τουλάχιστον για 20 ημερομίσθια 
κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει μό¬ 
νο για έξι (6) μήνες κάτω των είκοσι (20) ημερομισθίων. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνταιναδιατηρήσουντις θέ¬ 
σεις εργασίας (παλαιές και νέες) καθ’ όλη τη διάρκειατου 
προγράμματος, 24 μήνες οι Μ.Μ.Ε. και 36 οι μεγάλες. 

Σε περίπτωση που η επιχείρηση μειώσει το προσωπικό 
της και εφόσον δεν το αντικαταστήσει μέσα σε τριάντα 
(30) ημέρες, το πρόγραμμα θα διακόπτεται κατά τόσες 
θέσεις εργασίας όσες μειώθηκε το προσωπικό και θα επι- 
στρέφεται το αναλογούν ποσό επιχορήγησης, σύμφωνα 
με τους όρους της παρούσας κοινής υπουργικής απόφα¬ 
σης. Σε περίπτωση μη αντικατάστασης λόγω έλλειψης ει¬ 
δικότητας (που θα διαπιστώνεται από την Υπηρεσία) σε 
επιχορηγούμενη θέση θα διακόπτεται η επιχορήγηση μό¬ 
νο για τη θέση αυτή, χωρίς άλλες επιπτώσεις για τον ερ¬ 
γοδότη. 

β) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό 
διάστημα που μεσολαβεί από την ημερομηνία κατάθεσης 
της αίτησής τους και μέχρι την έκδοση της εγκριτικής 
απόφασης. 

γ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με 
προγράμματα Ειδικών Κοινωνικών Ομάδων, σε περίπτω¬ 
ση που αυτά αποχώρησαν οικειοθελώς κατά τη διάρκεια 
του προγράμματος. 

δ) Δεν δεσμεύονται για άτομα που θα προσλάβουν με¬ 
τά την τελευταία, με το πρόγραμμα, πρόσληψη. 

9. ΔΙ ΚΑΙ ΟΛΟ ΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχείρηση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο ΟΑΕΔ 
σύμφωνα με το πρόγραμμα, το συνολικό ακαθάριστο πο¬ 
σό που δικαιούται ο εργαζόμενος το οποίο δεν θα είναι κα¬ 
τώτερο του προβλεπόμενου από τις οικείες Συλλογικές 
Συμβάσεις Εργασίας (Σ.Σ.Ε.) και στη στήλη της υπεύθυ¬ 
νης δήλωσης, τις υπογραφές των προσληφθέντων μι¬ 
σθωτών, ότι απασχολήθηκαν και πληρώθηκαν το χρονικό 
διάστημα για το οποίο ζητείται η επιχορήγηση. 

β) Μισθολογικές καταστάσεις η αναλυτικές περιοδικές 
δηλώσεις (Α.Π.Δ.), οι οποίες μπορούν αν υποβληθούν και σε 
ηλεκτρονική μορφή, συνοδευόμενες με υπεύθυνη δήλωση. 

γ) Γραμμάτιο είσπραξης ή βεβαίωσης απόδοσης ασφα¬ 
λιστικών εισφορών. 

δ) Κατάσταση προσωπικού και ωρών εργασίας θεωρη¬ 
μένη από το αρμόδια Κοινωνική Επιθεώρηση Εργασίας. 


ε) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

10. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα ασκούνται 
εντός δύο (2) μηνών από την λήξη κάθε 3μηνου απασχό¬ 
λησης. 

β) Σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) μήνα η επιμήκυνση της ως 
άνω προθεσμίας μετά από αιτιολογημένη απόφαση του 
Προϊσταμένου της Τ.Υ. ή ΚΠΑτου Οργανισμού. 

11. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

• Είναι δυνατή η επιμήκυνση του χρόνου επιχορήγησης 
κατά τριάντα (30) το πολύ ημερολογιακές ημέρες με ισό¬ 
χρονη δέσμευση της επιχείρησης, για μη απόλυση προ¬ 
σωπικού, σε περίπτωση: α)κανονικής άδειας, β)δικαιολο- 
γημένης ασθένειας εργαζομένου, γ)μη λειτουργίας της 
επιχείρησης λόγω θερινών διακοπών, δ) άδειας άνευ απο¬ 
δοχών που χορηγείται μετά από αίτηση του εργαζομένου. 
Η επιμήκυνση γίνεται μετά από αίτηση της επιχείρησης 
και απόφαση του Προϊσταμένου της κατά τόπον αρμό¬ 
διας Υπηρεσίας του ΟΑΕΔ. 

• Επίσης σε περίπτωση αντικατάστασης μισθωτού μέ¬ 
σα στην προθεσμία των τριάντα (30) ημερολογιακών ημε¬ 
ρών είναι δυνατή η επιμήκυνση του χρόνου επιχορήγησης 
και δέσμευσης του εργοδότη κατά 30 ημερολογιακές 
ημέρες για κάθε άτομο που αντικαταστάθηκε, μετά από 
αίτηση του εργοδότη και απόφαση του αρμόδιου Προϊ¬ 
στάμενου της Υπηρεσίας Απασχόλησης. 

12. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 
επιχορήγησης εφαρμόζονται οι διατάξεις των παρ.7 και 8 
του άρθρου 29 του Ν. 1262/1982, όπως συμπληρώθηκε 
από τα άρθρα 6 και 7 του Ν. 1836/1989 και η επιχορήγηση 
διακόπτεται με επιστροφή του αναλογούντος ποσού, 
σύμφωνα και με την υπ’αριθ. 2007892/461/1998 κοινή 
απόφαση περί «Ανακτήσεως Αχρεωστήτως ή παρανόμως 
καταβληθέντων ποσών από εθνικούς πόρους ή πόρους 
της Ευρωπαϊκής Ένωσης στα πλαίσια της υλοποίησης 
κοινοτικών πολιτικών». 

Ειδικότερα ο προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
και αφού προηγουμένως καλέσει εγγράφωςτον εργοδό¬ 
τη να διατυπώσει τις απόψεις του, αποφαίνεται με αιτιο¬ 
λογημένη απόφασή του για τη διακοπή της επιχορήγησης 
που η επιχείρηση έχει λάβει από τον ΟΑΕΔ και την επι¬ 
στροφή: 

- Τμήματος του καταβληθέντος ποσού, κατ’αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού 
χρόνου δέσμευσης. 

- Ολόκληρου του ποσού σε περίπτωση που διαπιστώνε¬ 
ται μη τήρηση εξαρχής των όρων και των προϋποθέσεων 
του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στην επιχείρηση. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 

Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξή του. 

13. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρόγραμ¬ 
μα, διαπιστωθεί ότι δεν πληροί τους όρους ή τις προϋπο¬ 
θέσεις του, ο Προϊστάμενος της αρμόδιας Υπηρεσίας 
Απασχόλησης με απόφασή του θα ανακαλεί την υπαγωγή 
της στο πρόγραμμα και θα υποβάλλει αναφορά στη Διεύ¬ 
θυνση Γραμματείας Διοικητή για τη διενέργεια πρόσθε¬ 
του ελέγχου. 

14. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο πρόγραμμα, και των Υπηρεσιών του ΟΑΕΔ, θα 
επιλύεται με απόφαση της Ειδικής Επιτροπής ενστάσεων, 
τα μέλη της οποίας ορίζονται από την υπ’ αριθμ. 
90917/1.2.2005 υπουργική απόφαση.: «Ορισμός μελών 
στην Ειδική Επιτροπή ενστάσεων για τα προγράμματα 
του Ο.Α.Ε.Δ.». 

Οι ενστάσεις θα υποβάλλονται στη Διοίκηση του ΟΑΕΔ 
μέσω της Υπηρεσίας στην οποία έχει κατατεθεί η αίτηση 
για ένταξη της επιχείρησης στο πρόγραμμα, μέσα σε 
τριάντα (30) ημερολογιακές ημέρες από την κοινοποίηση 
της απόρριψης του αιτήματος από την Υπηρεσία ή της 
απορριπτικής απόφασης. 

15. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙΑ¬ 
ΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριντην 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή¬ 
ρησης των όρων του προγράμματος. Γιατους επιτόπιους 
ελέγχους που πραγματοποιούνται κατά τη διάρκεια υλο¬ 
ποίησης του προγράμματος, η αρμόδια Υπηρεσία του 
ΟΑΕΔ συντάσσει σχετικές εκθέσεις τις οποίες διατηρεί 
στο φάκελο της επιχείρησης και στις οποίες καταγράφο¬ 
νται με λεπτομέρεια αν τηρούνται οι όροι της ένταξης. 
Αντίγραφο της έκθεσης παραδίδεται στην επιχείρηση. 

Προκειμένου να εξασφαλιστεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

• Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και σχετικά έγγρα¬ 
φα με την υπαγωγή τους στο πρόγραμμα για τουλάχιστον 
3 χρόνια από την αποπληρωμή του προγράμματος. 

Γ. Για τον έλεγχο των όρων υλοποίησης και την επίτευ¬ 
ξη των στόχων του προγράμματος, ο ΟΑΕΔ: 

Τηρεί ξεχωριστό φάκελο για κάθε επιχείρηση που 
εντάσσεται στο πρόγραμμα. Ο φάκελος αυτός διατηρεί¬ 
ται στις Υπηρεσίες Απασχόλησης του ΟΑΕΔ και περιλαμ¬ 
βάνει όλα τα στοιχεία που αφορούν τη σχέση της επιχεί¬ 
ρησης με το πρόγραμμα, ξεκινώντας από την αίτηση και 
μέχρι τη λήξη του χρόνου διατήρησης του προσωπικού 
(δικαιολογητικά υπαγωγής και καταβολής της επιχορή¬ 
γησης, παραστατικά δαπανώντόσο της αναδόχου επιχεί¬ 
ρησης όσο και της Υπηρεσίας που καταβάλλει την επιχο¬ 
ρήγηση, διοικητικές πράξεις της Υπηρεσίας όπως εγκρι¬ 
τικές αποφάσεις, αποφάσεις έναντι πιθανών ενστάσεων, 
εκθέσεις ελέγχου κ.λ.π.). 


Αναπτύσσει και τηρεί Μητρώο επιχορηγούμενων επιχει¬ 
ρήσεων του οποίου οι ελάχιστες απαιτήσεις αφορούν 
στην αποτύπωση των κάτωθι χαρακτηριστικών ανά επιχο¬ 
ρηγούμενη επιχείρηση: 

• Την υπουργική απόφαση στο πλαίσιο της οποίας επι¬ 
χορηγείται 

• Επωνυμία, διεύθυνση, ΑΦΜ καιΔΟΥ 

• Μέγεθος (πλήθος απασχολούμενων και οικονομική 
δραστηριότητα) 

• Πλήθος θέσεων για τις οποίες επιχορηγείται βάσει 
του προγράμματος και ανάλυση των ωφελούμενων άνερ¬ 
γων που προσέλαβε στο πλαίσιο αυτό κατά φύλο, ηλικία, 
διάρκεια ανεργίας και ειδικότητα με την οποία απασχο¬ 
λούνται. 

• Μηνιαίες μισθοδοτικές καταστάσεις με επιμερισμό 
των μισθωτών για τους οποίους επιχορηγούνται βάσει 
του προγράμματος. 

• Συνολικό ποσό με το οποίο επιχορηγούνται στο πλαί¬ 
σιο του προγράμματος, καθώς και ανάλυση των δόσεων με 
τις οποίες καταβάλλεται η επιχορήγηση κατά ημερομηνία. 

• Εκθέσεις πραγματοποιηθέντων ελέγχων. 

Δ. Η οικονομική διαχείριση του προγράμματος διενερ- 
γείται, στην Υπηρεσία υλοποίησης του προγράμματος, 
μέσω ξεχωριστής λογιστικής μερίδας στην οποία κατα- 
χωρούνται διακριτά για κάθε επιχορηγούμενη επιχείρη¬ 
ση, όλες οι πληρωμές που πραγματοποιούνται με τα δια¬ 
κριτικά χαρακτηριστικά των αντίστοιχων παραστατικών 
τους (ημερομηνία, είδος και αριθμός παραστατικού, κα¬ 
τηγορία, ποσό και αιτιολογία δαπάνης). 

16. ΕΛΕΓΚΤΙΚΑ ΟΡΓΑΝΑ 

Έλεγχοι στα διάφορα στάδια υλοποίησης του προ¬ 
γράμματος πραγματοποιούνται από: 

• Υπαλλήλους του ΟΑΕΔ σύμφωνα με τα οριζόμενα 
στην κοινή υπουργική απόφαση υπ’αριθ. 2/34255/0022/ 
6.6.2001, όπως τροποποιήθηκε και ισχύει. 

• Ελεγκτικά Όργανα που αναφέρονται, κατ'εφαρμογή 
του Ν.2860/14.11.2000, στο Ε.Π. «Απασχόληση και Επαγ¬ 
γελματική Κατάρτιση». 

• Αρμόδιοι υπάλληλοι της Ειδικής Υπηρεσίας Διαχείρι¬ 
σης Επιχειρησιακού Προγράμματος «Απασχόληση και 
Επαγγελματική Κατάρτιση» σύμφωνα με την υπ’ αριθ. 
8267/14.12.2000 κοινή υπουργική απόφαση. 

• Όργανα της Ευρωπαϊκής Ένωσης και Υπάλληλοι του 
Υπουργείου Οικονομίας και Οικονομικών (ΕΔΕΑ). 

17. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Για το πρόγραμμα Ν.Θ.Ε. έχει προβλεφθεί πίστωση 
62.000.000,00 ευρώ σε βάρος του προϋπολογισμού του 
ΟΑΕΔ, η οποία επιμερίζεται ως εξής: 

- Για το έτος 2005 15.499.000,00 ευρώ 

- Για το έτος 2006 37.201.000,00 ευρώ 

- Για το έτος 2007 9.300.000,00 ευρώ 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του 
Ν.2860/14.11.2000, στο Ε.Π. «Απασχόληση και Επαγγελ¬ 
ματική Κατάρτιση». 

18. ΕΞΕΙΔΙΚΕΥΣΗ ΕΦΑΡΜΟΓΗΣΤΟΥΠΡΟΓΡΑΜΜΑΤΟΣ 

Οι λεπτομέρειες εφαρμογής του προγράμματος θα ορι¬ 
στούν με εγκύκλιο του ΟΑΕΔ, η οποία θα τύχει δημοσιό¬ 
τητας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΠΡΟΣΤΑΣΙΑΣ 

ΓΕΩΡΓ. ΑΛΟΓΟΣΚΟΥΦΗΣ ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. Π4/ΓΠ 29738 (2) 

Καθιέρωση με αμοιβή υπερωριακής απογευματινής ερ¬ 
γασίας στο προσωπικό του ΚΑΦΚΑ Φιλιατρών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003(ΦΕΚ 
297/2003 τ.Α'). 

2. Το γεγονός της επί 24ώρου λειτουργίας του ΚΑΦΚΑ 
Φιλιατρών Μονάδας Κοινωνικής Φροντίδας του ΠΕΣΥΠ 
Πελοποννήσου. 

3. Τις διατάξεις των Ν.3106/2003, Ν.3172/2003 αρθ. 21 
κεφ. Β και Ν.3204/2003 αρθ. 13 παρ. 2. 

4. Η δαπάνη που προκαλείται ύψους 5.428,80 ευρώ θα 
βαρύνει τον Προϋπολογισμό του ΚΑΦΚΑ Φιλιατρών. 

5. Το 394/18.3.2005 έγγραφο του ΚΑΦΚΑ Φιλιατρών, 
αποφασίζουμε: 

Εγκρίνουμε την καθιέρωση υπερωριακής απογευματι¬ 
νής εργασίας με αμοιβή στο προσωπικό του ΚΑΦΚΑ Φι¬ 
λιατρών Μονάδας Κοινωνικής Φροντίδας του ΠΕΣΥΠ Πε¬ 
λοποννήσου και συγκεκριμένα: 

Για δέκα (10) άτομα των Κλάδων ΤΕ Κοιν. Λειτουργών, 
ΤΕ Νοσηλευτριών, ΔΕ Διοικητικού-Λογιστικού, ΥΕ Μαγεί¬ 
ρων, ΔΕ Τεχνικών Εκπ/κών, ΔΕ Τεχνικών, ΥΕ Βοηθών Θα¬ 
λάμων και ΥΕ Κλητήρων-Θυρωρών, για το χρονικό διά¬ 
στημα από 1.3.2005 έως 31.12.2005 και για 1.500 ώρες 
για την ομαλή λειτουργία σε 24ωρη βάση. 

Η υπερωριακή απογευματινή απασχόληση ορίζεται 
όπως παρέχεται μετά τη λήξη του κανονικού ωραρίου των 
υπαλλήλων. 

Η ωριαία αποζημίωση ορίζεται σύμφωνα με τις διατά¬ 
ξεις του άρθρου 16του Ν.3205/2003. 

Η δαπάνη για την πληρωμή της ανωτέρω αποζημίωσης 
δεν μπορεί να υπερβεί το ύψος των πιστώσεων του Προ¬ 
ϋπολογισμού του ΚΑΦΚΑ Φιλιατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 
-♦- 

Αριθ. ΥΙΟβ/Γ.Π. 26132 (3) 

Έγκριση ωρών υπερωριακής απασχόλησης υπαλλήλων 
του Φαρμακευτικού Συλλόγου Πειραιώς για το Α' εξά¬ 
μηνο του έτους 2005. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 αρθ. 16. 

2. Την ανάγκη υπερωριακής απασχόλησης των υπαλλή- 


λωνπου υπηρετούν στα τμήματαΔ/κού, Οικονομικού, λό¬ 
γω της υποχρεωτικής παρουσίας των υπαλλήλων σε Συμ¬ 
βούλια και Επιτροπές τις απογευματινές ώρες και τρέ¬ 
χουσα εργασία η οποία γίνεται τις απογευματινές ώρες 
λόγω μειωμένου προσωπικού. 

3. Το γεγονός ότι από την απόφαση αυτή θα προκληθεί 
δαπάνη ύψους οκτώ χιλιάδων πεντακοσίων ογδόντα 
(8.580) ευρώ η οποία είναι εγγεγραμμένη στον αντίστοιχο 
προϋπολογισμό του Φαρμακευτικού Συλλόγου Πειραιώς. 

4. Το υπ’ αριθμ. 172/4.3.2005 έγγραφο του Φαρμακευ¬ 
τικού Συλλόγου Πειραιώς, αποφασίζουμε: 

Εγκρίνουμε την υπερωριακή απασχόληση πέντε (5) 
υπαλλήλων του Φαρμακευτικού Συλλόγου Πειραιώς που 
απασχολούνται στα τμήματα Δ/κού, Οικον. και θα εργα- 
σθούν μέχρι χίλιες πεντακόσιες εξήντα (1.560) ώρες πε¬ 
ρίπου για το α' εξάμηνο του 2005. 

Η απασχόληση των ανωτέρω υπαλλήλων κρίνεται ανα¬ 
γκαία για την κάλυψη των συνεδριάσεων του Διοικητικού 
και του Πειθαρχικού Συμβουλίου, των Θεσμοθετημένων 
επιτροπών εργασίας κλπ. οι οποίες πραγματοποιούνται 
τις απογευματινές ώρες. 

Η απασχόληση των παραπάνω υπαλλήλων θα πραγμα¬ 
τοποιείται ως εξής: 

Για δύο (2) υπαλλήλους κάθε Δευτέρα, καιΤετάρτηαπό 
2.30 - 7.30 και για τρεις (3) υπαλλήλους κάθε Τρίτη Πέ¬ 
μπτη και Παρασκευή από 2.30-7.30. 

Η κατανομή των ωρών εργασίας καθώς και ο ορισμός 
των υπευ θ ύ νων για τη ν παρακολού θηση και τον έλεγχο της 
πραγματοποιηθείσας υπερωρίας θα ορισθούν με απόφα¬ 
ση του Προέδρου του Φαρμακευτικού Συλλόγου Πειραιά. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2005. 

Η απόφαση αυτή ισχύει ένα μήνα πριν τη δημοσίευσή 
της σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΔΥ1 δ/οικ. 34338 (4) 

Τροποποίηση της υπ’ αριθμ. ΔΥ1 δ/6422/31.1.2005 (ΦΕΚ 
151/7.2.2005 τ.Β') απόφασης περί Συγκρότησης του 
Τέταρτου Περιφερειακού Συμβουλίου Επιλογής και 
Αξιολόγησης των Επιμελητών Α' και Β' Ιατρών Ε.Σ.Υ., 
αρμόδιο για την περιοχή ευθύνης των Πε.Σ.Υ.Π. Δυτι¬ 
κής Ελλάδας, Πελοποννήσου, Ηπείρου και Ιονίων Νή¬ 
σων με έδρα του την έδρα του Πε.Σ.Υ.Π. Δυτικής Ελ¬ 
λάδας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν.Δ. 2592/1953 (Φ.Ε.Κ. 254/53 τ. Α') 

2. Τις διατάξεις της παρ. 8 του άρθρου 11 του Ν. 2889/ 
2001 (Φ.Ε.Κ. 37/2.3.2001 τ. Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα με την παρ. 
12 του άρθρου 19 του Ν. 3106/2003 (ΦΕΚ 30/03 τ. Α') και 
τα εδάφια 1 και 4ατης παρ. Δτου άρθρου 20 του Ν. 3172/ 
2003 (ΦΕΚ 197/03τ.Α'). 

3. Τις διατάξεις των παρ. 1,2, 5, 6 και 7 του άρθρου 43 
του Ν. 3252/2004 (Φ.Ε.Κ. 132/16.7.2004 τ. Α') «Σύσταση 
Ένωσης Νοσηλευτών -Νοσηλευτριών Ελλάδος και άλλες 
διατάξεις». 

4. Τις διατάξειςτου άρθρου 20του Ν. 3293/2004 (Φ.Ε.Κ. 
231/26.11.2004 τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Την υπ’ αριθμ. ΔΥ1 δ/6422/31.1.2005 (ΦΕΚ 151/7.2. 
2005 τ. Β') απόφαση. 

6. Το υπ’ αριθμ. 2155/8.3.2005 έγγραφο του Πε.Σ.Υ.Π. 
Δυτικής Ελλάδας, αποφασίζουμε: 

1. Τροποποιούμε την υπ’ αριθμ. ΔΥ1 δ/6422/31.1.2005 
(ΦΕΚ 151/7.2.2005 τ. Β') απόφαση και ορίζουμε στο Τέ¬ 
ταρτο Περιφερειακό Συμβούλιο Επιλογής και Αξιολόγη¬ 
σης των Επιμελητών Α' και Β' ιατρών Ε.Σ.Υ., αρμόδιο για 
την περιοχή ευθύνης των Πε.Σ.Υ.Π. Δυτικής Ελλάδας, Πε- 
λοποννήσου, Ηπείρου και Ιονίων Νήσων με έδρα του την 
έδρα του Πε.ΣΥ.Π. Δυτικής Ελλάδας γραμματέα την Γε- 
ωργιοπούλου Διαμάντω, υπάλληλο του Πανεπιστημιακού 
Γενικού Νοσοκομείου Πατρών, του κλάδου ΔΕ Γραμμα¬ 
τέων Νοσηλευτικών Τμημάτων με βαθμό Β', με αναπλη- 
ρώτρια την Κονιδάρη Ελένη, υπάλληλο του ίδιου Νοσο¬ 
κομείου, του κλάδου ΔΕ Διοικητικού - Λογιστικού με βαθ¬ 
μό Β', σε αντικατάσταση αντίστοιχα των Κονιδάρη 
Ελένης, που ορίζεται αναπληρώτρια γραμματέας και Πα- 
παπαύλου Αικατερίνης. 

2. Η θητεία των ανωτέρω οριζομένων είναι διετής. 

3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/27596 (5) 

Τροποποίηση της υπ’ αριθμ. Δ1 δ/133725/04/21.1.2005 
(ΦΕΚ 111/31.1.2005 τ. Β') απόφασης συγκρότησης 
του Δεύτερου Περιφερειακού Συμβουλίου Επιλογής 
και Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης του Γ' 
Πε.Σ.Υ.Π. Αττικής, των Πε.Σ.Υ.Π. Α' και Β' Νοτίου Αι¬ 
γαίου και Βορείου Αιγαίου και του Πε.Σ.Υ.Π. Κρήτης, 
με έδρα του την έδρα του Γ Πε.Σ.Υ.Π. Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν.Δ. 2592/1953 (Φ.Ε.Κ. 254/53 τ. Α'). 

2. Τις διατάξεις της παρ. 8 του άρθρου 11 του Ν. 
2889/2001 (Φ.Ε.Κ. 37/2.3.2001 τ. Α') «Βελτίωση και εκσυγ¬ 
χρονισμός του Εθνικού Συστήματος Υγείας και άλλες δια¬ 
τάξεις», όπωςτροποποιήθηκε μεταγενέστερα μετηνπαρ. 
12 του άρθρου 19 του Ν. 3106/2003 (ΦΕΚ 30/03 τ. Α') και 
τα εδάφια 1 και 4α της παρ. Δ του άρθρου 20 του Ν. 
3172/2003 (ΦΕΚ 197/03 τ. Α'). 

3. Τις διατάξεις των παρ. 1,2, 5, 6 και 7 του άρθρου 43 
του Ν. 3252/2004 (Φ.Ε.Κ. 132/16.7.2004 τ. Α') «Σύσταση 
Ένωσης Νοσηλευτών -Νοσηλευτριών Ελλάδος και άλλες 
διατάξεις». 


4. Τις διατάξειςτου άρθρου 20 του Ν. 3293/2004 (Φ.Ε.Κ. 
231/26.11.2004 τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Την υπ’ αριθμ. ΔΥ1 δ/133725/04/21.1.2005 (ΦΕΚ 111/ 
31.1.2005 τ. Β') απόφασή μας. 

6. Την αίτηση παραίτησης του Τσόλα Γεωργίου. 

7. Την υπ’ αριθμ. 9466/15.3.2005 απόφαση της Εκτελε¬ 
στικής Επιτροπής του Κεντρικού Συμβουλίου Υγείας, απο¬ 
φασίζουμε: 

1. Τροποποιούμε την ανωτέρω (5) σχετική απόφαση 
μας και ορίζουμε στο Δεύτερο Περιφερειακό Συμβούλιο 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης του Γ 
Πε.Σ.Υ.Π. Αττικής, των Πε.Σ.Υ.Π. Α’ και Β’ Νοτίου Αιγαίου 
και Βορείου Αιγαίου και του Πε.Σ.Υ.Π. Κρήτης, με έδρα 
του την έδρα του Γ Πε.Σ.Υ.Π. Αττικής στην ειδικότητα της 
Παιδιατρικής: 

α) αναπληρώτρια εισηγήτρια την Κίτρα Βασιλική, Ανα- 
πληρώτρια Διευθύντρια Παιδιατρικής στο Γ ενικό Νοσοκο¬ 
μείο Παίδων Αθηνών «Η ΑΓΙΑ ΣΟΦΙΑ», σε αντικατάσταση 
της Φρυσίρα Ελένης, που ορίζεται εισηγήτρια και β) ειση- 
γήτρια την Φρυσίρα Ελένη, Επιμελήτρια Α' Παιδιατρικής 
στο Γενικό Νοσοκομείο Παίδων Αθηνών «Η ΑΓΙΑ ΣΟΦΙΑ», 
σε αντικατάσταση του Τσόλα Γ εωργίου, που παραιτήθηκε. 

2. Οι ανωτέρω διορίζονται για το υπόλοιπο της θητείας 
των αντικαθισταμένων. 

3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή ναΣ δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.Φ. 201/6635/698 (6) 

Τροποποίηση της υπ’ αριθμ. Φ.201/48692/5161/2004 (Β' 
1340) υπουργικής απόφασης ρύθμιση θεμάτων για 
την έκδοση Πιστοποιητικού ΑΤΡ μετά τον περιοδικό ει¬ 
δικό έλεγχο των οχημάτων μεταφοράς ευπαθών τρο¬ 
φίμων. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 2006/1992 (Α' 11) «Κύρωση Ευ¬ 
ρωπαϊκής Συμφωνίας για τις διεθνείς μεταφορές ευπα¬ 
θών τροφίμων και για τον ειδικό εξοπλισμό που θα χρησι¬ 
μοποιείται γι’ αυτές τις μεταφορές (ΑΤΡ) που υπογράφη- 
κε στη Γενεύη την 1η Σεπτεμβρίου 1970», όπως 
τροποποιήθηκε απάτην υπ’αριθμ. 54477/2598/30.9.2003 
(Β' 1399) κοινή υπουργική απόφαση «Αποδοχή της Συμ¬ 
φωνίας για τις διεθνείς μεταφορές ευπαθών τροφίμων και 
για τον ειδικό εξοπλισμό που θα χρησιμοποιείται γι’ αυτές 
τις μεταφορές (ΑΤΡ) όπως υπογράφηκε στη Γενεύη την 1 η 
Σεπτεμβρίου 1970, και τροποποιήθηκε και ισχύει την 15η 
Μάίου 2003». 

2. Τις διατάξεις της υπ’ αριθμ. Φ.203/66745/6980/ 
23.10.2001 (Β' 1496) υπουργικής απόφασης με τις οποίες 
ορίσθηκε το Εργαστήριο Γενικής Χημικής Τεχνολογίας 
του Τμήματος Χημικών Μηχανικών της Πολυτεχνικής 
Σχολής του ΑΠΘ ως φορέας ΑΤΡ. 

3. Τις διατάξεις της υπ’ αριθμ. Φ.201/48692/5161/ 
20.8.2004 (Β' 1340) υπουργικής απόφασης «Ρύθμιση θε¬ 
μάτων για την έκδοση Πιστοποιητικού μετά τον περιοδικό 
ειδικό και τεχνικό έλεγχο των οχημάτων μεταφοράς ευ¬ 
παθών τροφίμων (ΑΤΡ) που διενεργούν διεθνείς μεταφο¬ 
ρές - Διαδικασία περιοδικού τεχνικού ελέγχου». 

4. Τις διατάξεις του άρθρου 29Α του Ν. 1558/1985 (Α' 
137) όπως αυτό προστέθηκε με το άρθρο 27 του Ν. 2081/ 
1992 (Α' 154) και αντικαταστάθηκε από το άρθρο 1 παρ. 
2ατου Ν. 2469/1997 (Α' 38). 

5. Τις διατάξεις της 18674/4176/26-3-04 (Β'535) κοινής 
απόφασης του Πρωθυπουργού και Υπουργού Μεταφο¬ 
ρών και Επικοινωνιών "Καθορισμός αρμοδιοτήτων του 
Υφυπουργού Μεταφορών και Επικοινωνιών". 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Το τελευταίο εδάφιο της παραγράφου β, του άρθρου 2, 
της υπ’ αριθμ. Φ.201/48692/5161/20.8.2004 (Β' 1340) 
υπουργικής απόφασης, αντικαθίσταται ως εξής: 

Οι ανωτέρω Φορείς ή Πανεπιστημιακά Εργαστήρια με¬ 
τά την 30η Σεπτεμβρίου 2005 πρέπει να είναι διαπιστευ¬ 
μένα από το ΕΣΥΔ σύμφωνα με το πρότυπο ΕΛΟΤ ΕΝ 
45004/1995, όπως αυτό κάθε φορά ισχύει. 

Η ισχύς της παρούσας αρχίζει από της δημοσιεύσεώς 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 1 Απριλίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 

Απόκτηση Ελληνικής Ιθαγένειας της ομογενούς ΠΟΥ- 
ΧΑΣΒΙΛΙ (επώνυμο) ΙΖΟΛΝΤΑ (κ. όνομα). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. 9537/7.3.2005 απόφαση του Γενικού 
Γραμματέα της Περιφέρειας Θεσσαλίας που εκδόθηκε 
σύμφωνα με τις διατάξεις του άρθρου 1 του Ν. 2790/2000 
(ΦΕΚ 24/Α/16.2.2000) «Αποκατάσταση των παλλινοστού- 
ντων ομογενών από την τέως Σοβιετική Ένωση και άλλες 
διατάξεις «όπως τροποποιήθηκε με το άρθρο 76 του Ν. 
2910/2001 ( ΦΕΚ 91/Α/2.5.2001) «Είσοδος και παραμονή 
αλλοδαπών στην Ελληνική Επικράτεια. Κτήση της ελληνι¬ 
κής ιθαγένειας με πολιτογράφηση και άλλες διατάξεις», 
γίνεται αποδεκτή η από 10.12.2002 αίτηση απόκτησης 
της Ελληνικής ιθαγένειας της ανωτέρω ομογενούς ΠΟΥ- 
ΧΑΣΒΙΛΙ (επώνυμο) ΙΖΟΛΝΤΑ (κ. όνομα) περί απόκτησης 
της Ελληνικής Ιθαγένειας η οποία γεννήθηκε στις 
2.8.1950 στο Κβαρελιτης Γ εωργίας. Τα στοιχεία της είναι: 

ΕΠΩΝΥΜΟ ΟΝΟΜΑ 

ΠΑΤΡΟΣ: ΠΟΥΧΑΣΒΙΛΙ ΛΟΥΚΑ 

ΜΗΤΡΟΣ (πριντο γάμο): ΜΠΑΛΑΜΠΑΝΙΔΗ ΜΑΡΙΑ 

ΣΥΖΥΓΟΥ: ΜΝΑΤΟΜΠΙΣΒΙΛΙ ΒΑΖΑ 

Με εντολή Γ ενικού Γ ραμματέα Περιφέρειας 
Η Αναπληρώτρια Προϊσταμένη 
ΜΑΡΙΑ ΚΗΡΥΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




